Foto: AP Photo/Marcio Jose Sanchez Nufuzli insayder Apple’ning yangi iPhone, iPad Pro va Apple Watch qurilmalari taqdimoti sanasini tasdiqladi. Unga ko‘ra, taqdimot 12 sentabrda Kupertinodagi (Kaliforniya) Stiv Jobs nomidagi teatrda bo‘lib o‘tadi. Yangi qurilmalar taqdimoti mahalliy vaqt bilan soat 10da boshlanadi. Apple yangi avloddagi uchta iPhone’ni taqdim qiladi. Uning bazaviy versiyasi Xs deb nomlanishi taxmin qilinmoqda. Kompaniya, shuningdek, Apple Watch soati va iPad Pro‘ning yangi versiyalarini namoyish etadi.